LV Eiropas Savienības Oficiālais Vēstnesis L 43/43

EBTA UZRAUDZĪBAS IESTĀDES LĒMUMS

Nr. 367/11/COL

(2011. gada 30. novembris),

ar ko groza Līguma par Eiropas Ekonomikas zonu I pielikuma I nodaļas 1.2. daļas 39. punktā iekļauto sarakstu, kurā norādīti Islandes un Norvēģijas robežkontroles punkti, kas ir apstiprināti veterinārajām pārbaudēm attiecībā uz dzīviem dzīvniekiem un dzīvnieku izcelsmes produktiem no trešām valstīm, un ar ko atceļ EBTA Uzraudzības iestādes Lēmumu Nr. 111/11/COL

EBTA UZRAUDZĪBAS IESTĀDE,

ŅEMOT VĒRĀ EEZ līguma I pielikuma I nodaļas ievaddaļas 4.B punkta 1. un 3. apakšpunktu un 5. punkta b) apakšpunktu,

ŅEMOT VĒRĀ EEZ līguma I pielikuma I nodaļas 1.1.4. punktā minēto tiesību aktu (Padomes 1997. gada 18. decembra Direktīva 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (1)), kas grozīts un pielāgots EEZ līgumam ar pielāgojumiem pa nozarēm, kuri norādīti minētā līguma I pielikumā, un jo īpaši tā 6. panta 2. punktu,

ŅEMOT VĒRĀ EEZ līguma I pielikuma I nodaļas 1.2.111. punktā minēto tiesību aktu (Komisijas 2001. gada 21. novembra Lēmums 2001/812/EK, ar kuru nosaka prasības attiecībā uz to robežkontroles punktu apstiprināšanu, kuri atbild par veterinārām pārbaudēm produktiem, ko ieved Kopienā no trešām valstīm (2)) ar grozījumiem un jo īpaši tā 3. panta 5. punktu,

tā kā:

EBTA Uzraudzības iestāde (Iestāde) ar 2011. gada 11. aprīļa Lēmumu Nr. 111/11/COL (3) atcēla savu 2011. gada 26. janvāra Lēmumu Nr. 8/11/COL (4) un sagatavoja jaunu to Islandes un Norvēģijas robežkontroles punktu sarakstu, kas apstiprināti veterinārajām pārbaudēm attiecībā uz dzīviem dzīvniekiem un dzīvnieku izcelsmes produktiem no trešām valstīm.

Iestāde 2001. gada 30. maijā saņēma Islandes priekšlikumu attiecībā uz diviem Islandes robežkontroles punktiem (RKP) mainīt dzīvnieku izcelsmes produktu kategorijas. Attiecībā uz RKP Keflavík Airport (IS KEF 4) tika lūgts paplašināt piemērošanas jomu kategorijai, kurā ietilpst dzīvnieku izcelsmes produkti lietošanai pārtikā, to ietverot kategorijā "Visi produkti", un radīt jaunu kategoriju "Citi produkti". Attiecībā uz RKP Reykjavík Eimskip (IS REY 1a) tika lūgts paplašināt piemērošanas jomu kategorijai, kurā ietilpst dzīvnieku izcelsmes produkti lietošanai pārtikā, to ietverot kategorijā "Visi produkti", un mainīt kategoriju "Citi produkti" uz kategoriju "Visi iepakotie produkti".

No 2011. gada 8. līdz 11. novembrim Iestāde veica kopīgu pārbaudi ar Eiropas Komisijas Pārtikas un veterināro biroju (PVB). Šīs pārbaudes ietvaros tika apmeklēti Keflavík Airport (IS KEF 4) un Reykjavík Eimskip (IS REY 1a) robežkontroles punkti.

Pamatojoties uz kopīgās pārbaudes laikā veiktajiem novērojumiem, 2011. gada 10. novembrī Iestādes un Eiropas Komisijas inspektori parakstīja kopīgu ieteikumu.

Saskaņā ar parakstīto kopīgo ieteikumu ir ierosināti šādi pasākumi:

— attiecībā uz RKP Keflavík Airport (IS KEF 4) paplašināt piemērošanas jomu kategorijai, kurā ietilpst dzīvnieku izcelsmes produkti lietošanai pārtikā, to ietverot kategorijā "Visi produkti", un radīt jaunu kategoriju "Citi produkti". RKP būtu jāuzskaita kā HC(2), NHC(2),

— attiecībā uz RKP Reykjavík Eimskip (IS REY 1a) paplašināt piemērošanas jomu kategorijai, kurā ietilpst dzīvnieku izcelsmes produkti lietošanai pārtikā, to ietverot kategorijā "Visi produkti", un mainīt kategoriju "Citi produkti" uz kategoriju "Visi iepakotie produkti". RKP būtu jāuzskaita kā HC(2), NHC(2).

Iestāde ar savu Lēmumu 365/11/COL ir nodevusi šo jautājumu izskatīšanai EBTA Veterinārijas komitejā, kas palīdz EBTA Uzraudzības iestādei. Šajā lēmumā paredzētie pasākumi ir saskaņā ar vienprātīgo atzinumu, ko sniegusi EBTA Veterinārijas komiteja, kas palīdz EBTA Uzraudzības iestādei, un pasākumu galīgais teksts paliek nemainīgs,

IR PIEŅĒMUSI ŠO LĒMUMU.

1. pants

Veterinārās pārbaudes attiecībā uz dzīviem dzīvniekiem un dzīvnieku izcelsmes produktiem, ko ieved Islandē un Norvēģijā no trešām valstīm, veic kompetentās valstu iestādes apstiprinātajos robežkontroles punktos, kas iekļauti sarakstā šā lēmuma pielikumā.

2. pants

Ar šo atceļ EBTA Uzraudzības iestādes 2011. gada 11. aprīļa Lēmumu Nr. 111/11/COL.

3. pants

Šis lēmums stājas spēkā 2011. gada 30. novembrī.

4. pants

Šis lēmums ir adresēts Islandei un Norvēģijai.

5. pants

Autentisks ir tikai šā lēmuma teksts angļu valodā.

Briselē, 2011. gada 30. novembrī EBTA Uzraudzības iestādes vārdā – Kolēģijas loceklis Sverrir Haukur GUNNLAUGSSON Tieslietu un administratīvā departamenta direktors Xavier LEWIS

(1) OV L 24, 30.1.1998., 9. lpp.

(2) OV L 306, 23.11.2001., 28. lpp.

(3) OV L 170, 30.6.2011., 39. lpp. un EEZ papildinājums Nr. 36, 30.6.2011., 39. lpp.

(4) OV L 85, 31.3.2011., 27. lpp. un EEZ papildinājums Nr. 16, 31.3.2011., 1. lpp.